Noël Vandernotte

Noël Vandernotte (Angelu,  - Bellcaire, 2020ko ekainaren 19a) lapurtar arraunlaria izan zen. Fernand Vandernotteren semea, aitarekin batera Berlingo Olinpiar Jokoetan parte hartu zuen eta baita brontzezko domina lortu ere. Gizonezko dominadun gazteenetariko bat izan zen, orduan 12 urte eta 233 egun besterik ez baitzituen. Dimitrios Loundras baino ez zuen aurrean: 1896ko Joko Olinpikoetan taldekako barra paraleloetan hirugarren amaitu zuenean, 10 urte eta 218 egun zituen.

Frantziako selekzioarekin brontzezko bi domina irabazi zituen arraunean Berlingo Jokoetan (1936), eta domina bat baino gehiago irabazitako lehenbiziko euskal atleta da; zazpi dira guztira. Vandernotte Angelun jaio zen, baina haurra zela Bretainiara joan zen bizitzera, familiarekin. Henri, haren aita, bretoia zen, eta errugbian jokatu zuen Baionan. Ama, Leontine Etxebarne, angeluarra zen. Bigarren Mundu Gerrako urteetan (1939-1945) Vandernotte Angelura itzuli zen, etxebarnetarren etxera, aitari Alemaniaren okupazioaren kontrako erresistentzian lagundu zionez, Euskal Herrian seguruago egonen zela iritzita.

Beaucairen erretiratu egin zen, aseguru-agentea izan ondoren.

 Erreferentziak 

 kanpo estekak 

Kategoria:Angeluarrak
Kategoria:Euskal Herriko arraunlariak
Kategoria:Ohorezko Legioko zaldunak
Kategoria:1936ko Udako Olinpiar Jokoetako dominadunak
Kategoria:Olinpiar Jokoetako dominadunak arraunketan
Kategoria:Frantziako brontzezko dominadun olinpikoak